**VALOVI (I.A.)**

Hodam obalama taman od sunca

na rubu ulice je plaža

Što bliže dolazim sve su glasniji valovi

stranac bi pomislio da se nešto događa

Morem ide plavi brod vuče se i plovi

Kad padne noć,

ugase se svjetla

Valovi ostaju sami

do svitanja

**STRAH (B.B.)**

Ti ne razumiješ

moju sreću i propast

moje veselje i tugu, a

čak ni ljubav.

Ti si crna kao crna

duša koja luta bregovima

i ruši svu bjelinu pred sobom.

Ti ne znaš što je sreća jer

ti si moj najveći strah.

Ti si smrt.

**MAJKA (B.B.)**

Kreće prema meni

kao prelijepa mlada

djevojka, ali izbliza

gori.

Što više idem prema njoj

više gori i peče, ali njezine

ruke tople i meke.

Vatra! Netko će reći, ali

ja neću bježati već

ću otići u zagrljaj svoje majke

**ZIMA (M.Ć.)**

Ona je takva:

bijela i hladna

Ona nosi tužne

dane

Ona nosi teške

dane

Nikad joj nema mira

I dok pahulje lete

ja stojim

zaleđen na bijeloj livadi

I vidim te sjajne zvijezde

To su svjetla u tami

**DOMOVINA (M.Ć.)**

Ona ima nizine i rijeke,

i brda

od kojih nastaju jeke

Ona ima sjajne zvijezde

što se noću gnijezde

Ona ima marljive ljude

što se

svakog jutra bude

i rade po cijele dane

Ona nema nijedne mane

To je moja domovina!

**ZVIJEZDA (L.I.)**

Sjajna

poput sunca

poput užarene kugle

na nebu

i dok hodaš po njim a

znaj:

ja sam tu

i dok te vuku prema sebi

znaj:

mrak i ja čekamo te

tu iza njih

iza zvijezda

**ZAMISLI (L.D.)**

Ni ne pomislim na tebe, a već si pokraj mene

u haljini bijeloj kao anđeo letiš

meni

u naručje.

Topim se u očima tvojim

plavim kao more

da dođem do tebe

srušit ću planine i gore.

Kad odeš s ovog svijeta

poći ću za tobom.

Plavi suton će nas otpratiti,

a mi u bijelim haljinama

crnim stopama

ponosno ćemo koračati

jedno

pokraj

drugog.

**TI (S.J.)**

Kad bih samo mogla dotaknuti

ti lice,

nježno zagrliti i nikad

ne pustiti,

čekati s tobom

plav zalazak Sunca,

naći svjetlost u

svojim očima

potjerati mržnju,

zaboraviti na sve i

otići s tobom

zauvijek